సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ప్లేఆఫ్‌కి హర్యానా.. టాప్‌లేపిన దబాంగ్ ఢిల్లీ
ప్రొ కబడ్డీ లీగ్‌లో ప్లేఆఫ్ బెర్తులు ఉత్కంఠ రేపుతున్నాయి. ఇప్పటికే మూడు జట్లు ప్లేఆఫ్‌కి చేరుకోగా.. మిగిలిన మూడు స్థానాల కోసం 9 జట్లు రేసులో నిలిచాయి. తెలుగు టైటాన్స్‌.. ఈ రేసులో వెనకబడిపోయింది.
Samayam Telugu | Updated:
Sep 30, 2019, 08:27AM IST
హైలైట్స్
ప్లేఆఫ్ బెర్తుని ఖాయం చేసుకున్న హర్యానా స్టీలర్స్
రికార్డు స్థాయిలో 60 మ్యాచ్ పాయింట్లు సాధించిన దబాంగ్ ఢిల్లీ
మూడు ప్లేఆఫ్ బెర్తులు భర్తీ.. తెలుగు టైటాన్స్ 11వ స్థానంలో
సీజన్ లీగ్ దశ ముగిసే సమయానికి టాప్-6లో నిలిచిన జట్లు ప్లేఆఫ్‌కి
Photo Credit: PKL
ప్రొ కబడ్డీ లీగ్ ఏడో సీజన్‌లో మూడో జట్టు ప్లేఆఫ్ బెర్తుని ఖాయం చేసుకుంది. గుజరాత్ పార్చూన్ జెయింట్స్‌తో ఆదివారం రాత్రి జరిగిన మ్యాచ్‌లో 38-37 తేడాతో గెలిచిన హర్యానా స్టీలర్స్ .. ప్లేఆఫ్ బెర్తుని దక్కించుకుంది. ఇప్పటికే దబాంగ్ ఢిల్లీ, బెంగాల్ వారియర్స్ టీమ్స్‌ ప్లేఆఫ్ చేరిన విషయం తెలిసిందే. ఇక మిగిలిన మూడు బెర్తుల కోసం 9 జట్లు పోటీపడనున్నాయి.
పుణెరి పల్టాన్‌తో జరిగిన మరో మ్యాచ్‌లో దబాంగ్ ఢిల్లీ అద్భుత ప్రదర్శనతో ఆకట్టుకుంది. వారం క్రితమే ప్లేఆఫ్ బెర్తుని దక్కించుకున్న ఢిల్లీ జట్టు రికార్డు స్థాయిలో రెచ్చిపోయింది. ఎంతలా అంటే..? పుణెరిపై ఏకంగా 60-40 తేడాతో గెలుపొందింది. ఢిల్లీ జట్టులో నవీన్ కుమార్ 19 పాయింట్లు సాధించి టాప్ రైడర్‌గా నిలిచాడు.
సీజన్‌లో 19వ మ్యాచ్ ఆడిన దబాంగ్ ఢిల్లీ జట్టు 15వ విజయంతో పాయింట్ల పట్టికలో నెం.1 స్థానాన్ని సుస్థిరం చేసుకోగా.. 12వ విజయంతో హర్యానా స్టీలర్స్ మూడో స్థానానికి ఎగబాకింది. ఇక తెలుగు టైటాన్స్ 18 మ్యాచ్‌లాడి.. ఐదు విజయాలతో 11వ స్థానంలో కొనసాగుతోంది. సీజన్‌లో లీగ దశ ముగిసే సమయానికి టాప్-6లో నిలిచిన జట్లు ప్లేఆఫ్‌కి అర్హత సాధించనున్నాయి.